kardosdrur/scandi-wiki huggingface dataset:
Mitchel Musso

Mitchel Tate Musso (født 9. juli 1991) er en amerikansk film- og tv-skuespiller, men også hip hop/rap-, R&B- og pop/rap-sanger. 

Han kendes især for sin rolle som Oliver Oken i Disney Channels tv-serie Hannah Montana.

Foruden skuespillet, har en sideløbende karriere som musiker. I 2009 udgav han sit debutalbum Mitchel Musso. Næste år udgav han albummet Brainstorm, og endelig arbejder han i 2012 med albummet Lonley.

Kilder

Eksterne henvisninger 

 Officiel hjemmeside
 Personlig blog
 

Tv-skuespillere fra USA
Ranna

Ranna er en nordlig biflod til Donau i delstaterne Bayern i Tyskland og Oberösterreich i Østrig. På grænsen mellem Tyskland og Østrig flyder floden gennem den kunstigt anlagte sø Ranna Erholungssee (Rannasee), hvorefter den flyder gennem kommunen Oberkappel og danner Rannatal.

Den kunstigt anlagte Rannasee bliver benyttet som badesø og har et areal på 20 ha. Søen er den største rekreative basesø i Bayerischer Wald.

Knap 2 km sydligere ligger den 4,5 km lange opstemmede sø Rannastausee, der leverer kraft til Pumpspeicherkraftwerk Ranna.

Ranna udmunder i Donau ved landsbyen Niederranna.

Floder i Østrig
Floder i Bayern
Donaus bifloder
Niederranna

Niederranna er en landsby i Oberösterreich i Østrig tæt ved grænsen til Tyskland. Ved byen flyder floden Ranna ud i Donau. Niederranna ligger i kommunen Hofkirchen im Mühlkreis i distriktet Rohrbach.

Byer i Oberösterreich
Jason Earles

Jason Daniel Earles (født d. 26. april 1977) er en amerikansk skuespiller, som er bedst kendt for sin rolle som Jackson Stewart i Disney Channels tv-serie Hannah Montana.

Tidlige liv 
Earles blev født i San Diego, Californien. Efter at have boet i Ohio og staten Washington, flyttede hans familie til Oregon. I Oregon dimitterede han fra Glencoe High School i Hillsboro. Før han flytter til det sydlige Californien, boede Earles i Billings, Montana, hvor han dimitterede fra Rocky Mountain College i 2000.

Filmografi 
 National Treasure (2004) – Thomas Gates
 Special Ed (2005) – David som ung
 American Pie - Band Camp (2005) – Ernie Kaplowitz
 Gordon Glass (2007) – Chefen
 Space Buddies (2009) – Spudnick (stemme)
 Hannah Montana: The Movie (2009) – Jackson

Tv-serier 
 MADtv, afsnit 184 (2003) – Swirleys søn
 The Shield, afsnit 25 (2003) – Kyle
 Still Standing, afsnit 49 (2004) – Den Usynlige Goran
 One on One, afsnit 98 (2005) – Brad
 Phil fra fremtiden, afsnit 31 og 37 (2005-2006) – Grady Spaggett
 Hannah Montana, Jackson Stewart  (2006-2011)
 Shorty McShorts' Shorts, afsnit 17 (2007) – Shezow
 Boston Legal, afsnit 86 (2008) – Mitchy Weston
 Aaron Stone, Aaron Stones hjælper (2. sæson)
 Kickin' It, Rudy

Referencer

Eksterne henvisninger 

 

Tv-skuespillere fra USA
Filmskuespillere fra USA
Det iranske statskup 1953

Det iranske statskup 1953 (Operation Ajax) var navnet på den britisk-amerikanske operation, som med iranske agenter og elementer fra den iranske hær i august 1953 kuppede den demokratisk valgte regering under premierminister Mohammed Mossadeq. Ved hjælp af nyhedsudsendelser fra BBC, bestikkelse af iranske embedsmænd og avisredaktører med amerikanske og britiske penge og organiserede optøjer, lykkedes det for Kermit Roosevelt, Jr., barnebarn af USA's tidligere præsident Theodore Roosevelt fra CIA at bringe den iranske general Fazlollah Zahedi og Imperial Guard Colonel Nematollah Nassiri til magten.

Kuppet er blevet kaldt " et kritisk øjeblik i efterkrigstiden". Det opløste det konstitutionelle monarki og genindsatte Shah Mohammad Reza Pahlavi på tronen, nu i en enevældig position efter en valgt regering med et pro-vestligt diktatur. Det bidrog direkte til kuppet mod Shahen i 1979 og hans udskiftning med den anti-vestlige islamiske republik. 

I USA blev det i begyndelsen anset som en triumf for fordækte operationer, (Engelsk: Covert action) men nu anses det af mange for at have efterladt en "forfærdelig og hjemsøgende arv" (Engelsk:"a haunting and terrible legacy.")  I år 2000 kaldte udenrigsminister Madeleine Albright for et "tilbageskridt for demokratisk ledelse" i Iran (Engelsk:"setback for democratic government" in Iran)

Kupmagerne motiver omfatter muligvis
 Ønske om at kontrollere de iranske oliefelter,
 foragt for demokrati i ikke-europæiske stater, og mere dubiøse
 bekymringer over at Iran skulle komme under kontrol af Sovjetblokken.

1953-kuppet var første gang USA væltede en regering  , og blev dér anset som en uantastet succes med "øjeblikkelige og vidtrækkende konsekvenser". Med et blev CIA en central del af det udenrigspolitiske apparat, og fordækte operationer blev efterhånden betragtet som "en billig og effektiv måde at præge begivenhedernes gang i verden." Et kup mod Jacobo Arbenz Guzmán's regime i Guatemala, som havde eksproprieret jord ejet af  United Fruit Company fulgte året efter.

Noter

Eksterne links 
 50 Years Later —a look back at the 1953 U.S.-backed coup in Iran
 The C.I.A. in Iran —New York Times report based on uncovered CIA documents
 The Secret CIA History of the Iran Coup, 1953 —Provided by the National Security Archive
 Mohammad Mosaddeq and the 1953 Coup in Iran —new book from the National Security Archive reexamines the coup
 How to Overthrow a Government —interview with Stephen Kinzer, author of All the Shah’s Men: An American Coup and the Roots of Middle East Terror
 US-Iranian Relations, the 1953 CIA Coup in Iran and the Roots of Middle East Terror —Interview with Stephen Kinzer, author of All the Shah’s Men
 All The Shah’s Men —interview with Steven Kinzer
 Review of All the Shah's Men by David S. Robarge
 A Very Elegant Coup —critique of All the Shah’s Men
 The spectre of Operation Ajax  by Guardian Unlimited

CIA
Storbritanniens historie
Statskup 1953
USA's historie
Statskup
Begivenheder i 1953
HMS Bellerophon (1907)

HMS Bellerophon var et britisk slagskib.

Bellerophon-klassen var de første slagskibe der blev bygget i Storbritannien efter HMS Dreadnought og var i høj grad en gentagelse af denne med en del forbedringer af designet. Blandt de mere betydelige var et torpedoskot, et indre skot som løb langs skibets længde og gav bedre beskyttelse imod torpedotræf.

Hovedskytset til HMS Bellerophon bestod af ti 12" kanoner monteret parvis i fem kanontårne, og hendes sekundærbestykning bestod af 16 4" kanoner. Hun var også udstyret med tre torpedorør, to i boven og et agter, men hendes agtre torpedorør blev fjernet i 1917. I 1918 havde hun fået platforme anbragt på kanonløbene på hendes A-kanontårn og Y-kanontårn til at operere flyvemaskine fra, disse blev benyttet af et Sopwith Pup jagerfly og et Sopwith 1½ Strutter observationsfly.

HMS Bellerophon blev søsat 27. juli 1907 og indgik i tjeneste ved 1st Division i Home Fleet i februar 1909. I maj 1912 sluttede hun sig til 1st Battle Squadron, og ved udbruddet af den første verdenskrig sluttede hun i august 1914 sig til 4th Battle Squadron i Grand Fleet, hvor hun deltog i søslaget ved Jylland i 1916. Hun blev placeret i reserve i 1919 og taget ud af tjeneste i 1920. Solgt til ophugning 8. november 1921.

Kilder 

Slagskibe fra Storbritannien
Große Mühl

Große Mühl er en nordlig biflod til Donau i delstaten Oberösterreich i Østrig. Floden har sit udspring i Böhmerwald på tysk område på grænsen mellem Tjekkiet, Bayern og Østrig i en højde af 1.260 moh. Efter passage af grænsen til Østrig ved Aigen im Mühlkreis forløber floden langs sydgrænsen af Böhmerwald til Haslach an der Mühl, hvor den flyder sammen med Steinerne Mühl og bøjer af mod syd. Efter 70 km udmunder Große Mühl i Donau ved Untermühl i kommunen Sankt Martin im Mühlkreis.

Sammen med Kleine Mühl og Steinerne Mühl har Große Mühl lagt navn til regionen Mühlviertel i Oberösterreich.

Ved Neufelden 1 km fra Donau er floden (i en S-kurve) opstemmet i søen Langhalsen, der leverer kraft til det første østrigske storkraftværk Speicherkraftwerk Partenstein.

Floder i Østrig
Donaus bifloder
Steinerne Mühl

Steinerne Mühl er en 24 km lang flod i Oberösterreich i Østrig, der har sit udspring i Böhmische Wald i det sydøstlige Tjekkiet som Horsky potok. Floden flyder i retning mod syd gennem Helfenberg, hvor den skifter retning og flyder mod vest. Ved Haslach an der Mühl flyder Steinerne Mühl ud i Große Mühl.

Sammen med floderne Große Mühl og Kleine Mühl har Steinerne Mühl lagt navn til regionen Mühlviertel i Oberösterreich.

Floder i Østrig
Floder i Tjekkiet
UNEF I

UNEF I (United Nations Emergency Force) var en fredsbevarende FN-styrke, som blev etableret i Rafah på Gazastriben efter Suezkrigen i 1956.

Deltagere

Kilde 
FIRST UNITED NATIONS EMERGENCY FORCE (UNEF I) – Background

FN
Palæstina
Israel
Egypten
Læsefærdighed

Læsefærdighed er evnen til at kunne læse og skrive. I noget udvidet forstand kan man også tage med evnen til at forstå et sprog ved lytning og at tale sproget. I moderne sammenhæng definerer man funktionelle læsere, det vil sige, at man er i stand til at læse og skrive på et niveau, som tillader normal kommunikation og som gør det muligt at forstå og kommunikere tanker og deltage i et skriftbrugende samfund. Det ikke at være læsefærdig i det hele taget kaldes analfabetisme. Mellem det at være en funktionel læser og at være analfabet befinder sig en gruppe, som er i stand til at læse enkle tekster, men som ikke vil kunne håndtere svære tekster og som har betydelige problemer med at selv udtrykke sig skriftligt. Man taler også om funktionelle analfabeter, personer som kender til, hvordan man læser og kan klare at læse enkelte ord og sætninger, men som i praksis ikke er læsefærdige.

Viden
Sociale opdelinger
Üstra Hannoversche Verkehrsbetriebe

Üstra Hannoversche Verkehrsbetriebe er et trafikselskab i Hannover, der driver Stadtbahn Hannover og bybusnettet i byen og omegnen. Et datterselskab er ansvarlig for skibstrafikken på Maschsee. Üstra er partner i trafikforbundet Großraum-Verkehr Hannover (GVH).

Stadtbahn Hannover er en videreudvikling af byens sporvejsnet, der startede 16. september 1872 med hestesporvogne, som fra 1893 blev afløst af elektriske sporvogne. 23. juni 1965 blev det besluttet at bygge en undergrundsbane, hvor der til at begynde med skulle køres i tunneller under centrum, der var tilsluttet de traditionelle sporvejsstrækninger udenfor, som påregnedes ombygget senere. De høje anlægsudgifter og lange byggetid gjorde dog, at man ændrede konceptet til Stadtbahn med tunneller under centrum, mens der udenfor så vidt muligt køres i eget trace. Den første etaper åbnede 20. september 1973, og nettet er efterfølgende udbygget kontinuerligt. Som følge heraf ophørte driften på den sidste traditionelle sporvej i centrum i september 1996.

Den normalsporede Stadtbahn har en længde på 127 km fordelt 19 km i tunnel, 87 km i eget trace og 21 km i blandet trafik. Driften varetages af 311 vogne, der betjener 12 linjer, hvortil kommer to linjer, der kun trafikeres ved store arrangementer på messeområdet eller Expo-Plaza. Der befordres ca. 125 mio. passagerer årligt.

Eksterne henvisninger 

 üstra.de – Offizielle Website der üstra.
 wehmingen.de – Hannoversches Straßenbahn-Museum.

Noter 

Trafikselskaber i Tyskland
Sporveje i Tyskland
Hannover
Ollerup Efterskole

Ollerup Efterskole er en efterskole for 9.-10. klasses elever med hovedvægt på musikken.

Den blev grundlagt i 1997 og er placeret i den lille by Ollerup på Sydfyn. Siden grundlæggelsen er skolen
gået hen og blevet yderst populær, og man skal være hurtigt ude for at få en plads blandt eleverne.

Hvert år tager skolen på en udenlandsturné hvor man spiller koncerter både klassisk og rytmisk, både inden for kormusik
og mere instrumental baseret musik. Siden starten har skolen være bl.a i Tjekkiet, Ungarn, Tyskland og Norge.

Ekstern henvisning 
 Ollerup Efterskole – Sang og Musik

Efterskoler
Bygninger, konstruktioner og anlæg i Svendborg Kommune
Etableret i 1997
Brian Epstein

Epstein (19. september 1934 – 27. august 1967) var The Beatles' manager. Han var også manager for flere andre artister, heriblandt Gerry and the Pacemakers, Billy J. Kramer and the Dakotas og Cilla Black.

Epstein opdagede først The Beatles i november 1961 under en Cavern Club koncert. Han var øjeblikkeligt imponeret, over så stort et potentiale der var i gruppen. Efter at være blevet afvist af næsten alle større pladeselskaber i London, sikrede Epstein et møde med George Martin, leder af EMIs Parlophone-pladeselskab. I maj 1962 underskrev Martin The Beatles' pladekontrakt, dels på grund af Epsteins overbevisning om at gruppen ville blive internationalt berømt.

The Beatles' tidlige succes er blevet tilskrevet Epsteins ledelsesstil, og bandet havde tillid til at han kunne håndtere The Beatles' forretningsanliggender. Epstein trådte ofte til for at håndtere personlige stridigheder i gruppen. The Beatles' ubetingede loyalitet over for Epstein ville senere vise sig skadelig, da bandet sjældent læste kontrakter før de underskrev dem. Kort efter sangen "Please Please Me" steg til toppen af hitlisterne i 1963, rådgav Epstein om oprettelsen af Northern Songs, et pladeselskab, der ville kontrollere ophavsret af alle Lennon-McCartneys kompositioner indspillet mellem 1963 og 1973. Dick James og hans partner Charles Silver ejede 51% af selskabet, Lennon og McCartney ejede hver 20%, og Epstein ejede 9 %. I 1969 havde Lennon og McCartney mistet kontrollen over alle udgivelsesrettigheder til ATV Music Publishing. Epsteins død i 1967 markerede begyndelsen af gruppens nedgang og havde en dybtgående indvirkning på hver eneste Beatle. I 1997 sagde Paul McCartney: "Hvis nogen var den femte Beatle, var det Brian.

Epsteins indflydelse på Beatles og hans komplicerede privatliv starter stadig kontroverser. I 2012 meddelte Tom Hanks , at hans produktionsselskab Playtone villle lave en Filmen om den berømte Beatles manager. De beskriver filmen som "historien om en mand, der lavede den største fest i 1960'erne, men i sidste ende glemte at invitere sig selv." I 2013 udgav forfatteren Vivek Tiwary en grafisk roman, The Fifth Beatle: The Brian Epstein Story. En film af samme navn produceres af Bruce Cohen og blev instrueret af Peyton Reed til en planlagt udgivelse i 2014. Tiwary erklærede, at filmen "vil være mindre en musikbio og mere af en inspirerende menneske-interessehistorie om en outsider."

Eksterne henvisninger 

The Beatles
Musikfolk fra Storbritannien
Franz Vranitzky

Franz Vranitzky (født 4. oktober 1937 i Wien) er en østrigsk socialdemokratisk politiker som var Østrigs kansler fra 1986 til 1997.

Eksterne henvisninger 

 Wiener Zeitung: biografi 

Finansministre fra Østrig
Kanslere fra Østrig
Personer fra Wien
Viktor Klima

Viktor Klima (født 4. juni 1947) er en østrigsk politiker. Han var Østrigs kansler mellem 1997 og 2000.

Kanslere fra Østrig
Finansministre fra Østrig
Frank Pingel

Frank Pingel (født 9. maj 1964) er en dansk tidligere fodboldspiller, der bl.a. spillede for AGF, Newcastle United og Brøndby IF og Bursaspor.

Han opnåede 11 landskampe og scorede 5 mål. I 2000 var han kortvarigt cheftræner for Aarhus Fremad. Hans søn, Sebastian Pingel, er også fodboldspiller. Og senere, efter Sebastian er blevet født, får han tvillingerne Alberte og Valdemar med Marie Zeidler Pingel.

Klubber som spiller 
 1984-1988: AGF
 1988-1989: Newcastle United
 1989-1991: Brøndby IF
 1991-1992: 1860 München
 1992-1993: Brøndby IF
 1993-1994: Bursaspor
 1994-1995: Fenerbahçe SK
 1995: Lille OSC

Referencer

Eksterne henvisninger 

 

Fodboldspillere fra Danmark
Fodboldspillere fra AGF
Fodboldspillere fra Newcastle United F.C.
Fodboldspillere fra 1860 München
Fodboldspillere fra Brøndby IF
Fodboldspillere fra Bursaspor
Fodboldspillere fra Fenerbahçe SK
Fodboldspillere fra Lille OSC
Fodboldtrænere fra Aarhus Fremad
Jens Tang Olesen

Jens Tang Olesen (født 27. september 1947) er en dansk fodboldtræner, der i en periode var landstræner for Grønland. Han er desuden ansvarlig for træneruddannelsen på Færøerne. Han har tidligere arbejdet på Nordjyllands Idrætsefterskole Stidsholt som træner.

Han har tidligere bl.a. trænet Herning Fremad, Viborg FF og Vejle BK. Han blev i 1982 kåret til Årets Træner i Danmark.

Referencer

Eksterne henvisninger 
 

Fodboldtrænere fra Danmark
Fodboldtrænere fra Viborg FF
Fodboldtrænere fra Aarhus Fremad
Jean-Philippe Toussaint

Jean-Philippe Toussaint (29. november 1957) er en fransksproget belgisk forfatter, filminstruktør og fotograf.

Jean-Philippe Toussaint er født i Bruxelles. I sin ungdom opholdt han sig mest i Paris, hvor han studerede statskundskab og nyere historie. 

Mellem 1982 og 1984 boede han i Algeriet, hvor han underviste i fransk. Her begyndte han at skrive fiktion. Det blev til bogen La Salle de bain (dansk Badeværelset), som udkom 1985.

Toussaint fik i 2005 den franske litteraturpris "Prix Médicis" for bogen Fuir (ikke udkommet på dansk).

I dag bor Toussaint skiftevis på Korsika og i Bruxelles.

Toussaints bøger er en minimalistisk prosa, der ofte meget humoristisk beskriver personer, som prøver på én gang at bryde fri fra – og forsvinde ind i – det menneskelige samfund. I stedet for indgående at beskrive de psykologiske processer nøjes han med at skrive kort om de ydre hændelser.

Værker udkommet på dansk 
 Badeværelset (La Salle de bain, 1985), Hernovs Forlag, København 1986. Oversat af Susanne Juul.
 Monsieur (Monsieur, 1986), Gyldendal, København, 1987. Oversat af Bjørn Bredal.
 Fotografiapparatet (L'Appareil-photo, 1989), Gyldendal, København, 1990, Oversat af Bjørn Bredal.
 Fjernsynet (La Télévision, 1997), Gyldendal, København, 1998. Oversat af Bjørn Bredal.

Eksterne henvisninger 

 

Personer fra Bruxelles
Novelleforfattere fra Belgien
Fotografer fra Belgien
Filminstruktører fra Belgien
Den naturalistiske fejl

Den naturalistiske fejl er et begreb fra George Edward Moore, der betegner en fejl i opfattelsen af det etiske, hvor man overser den deontologiske betydning af de moralske begreber og udelukkende tillægger dem en teleologisk betydning.

Navnet kommer af den opfattelse man i filosofien kalder etisk naturalisme, hvor man påstår, at der ikke eksisterer deontologiske påstande.

Jeremy Bentham 
En sådan naturalistisk fejl ville man ifølge Moore finde i den etiske opfattelse som var udfoldet af Jeremy Bentham i hans Principles of Morals and Legislation fra 1780. Her mener Bentham at en handling man kalder 'rigtig' er en handling som vil forøge samfundets lykke mere end den vil mindske den. Det samme med hvad man 'bør' i etisk forstand – det vil forøge samfundets lykke. Det rigtige mål for menneskelig handlen er nemlig den største lykke for alle de mennesker, hvis interesse er berørt af den pågældende handling, og ikke bare lykken for den enkelte. Han anvender dog ordet 'rigtig' på en anden måde en den teleologiske, for hvis det var den teleologiske betydning, og at det betyder hvad Bentham mener at ordet 'rigtig' betyder, da ville sætningen "det rigtige og passende mål for menneskelig handlen er den største lykke for alle mennesker, hvis interesse er berørt af den pågældende handling" i stedet betyde "det vil føre til den største lykke for alle de mennesker, hvis interesse er berørt af den pågældende handling, at skabe den største lykke for alle de mennesker, hvis interesse er berørt af den pågældende handling" – og dette er en totalt intetsigende sætning. Bentham har tydeligvis her overset den deontologiske betydning, hvor sætningen "det passende mål er den største lykke for alle mennesker, hvis interesse er berørt af den pågældende handling" ville give mening.

John Stuart Mill 
John Stuart Mill er også blevet anklaget for at begå den naturalistiske fejl. Han skriver i sin bog Utilitarianism, at den utilitaristiske norm ikke er den handlendes egen største lykke, men den største lykke i det hele taget, da lykken netop er det eneste der er ønskværdigt for sin egen skyld, hvorved at alle andre ting kun er ønskværdige for at opnå dette mål. Beviset for, at lykken er ønskværdig er, at den enkelte altid søger sin egen lykke, ifølge Mill, og det er her, at han gør den naturalistiske fejl, da det, at man bør søge andres lykke, ikke følger af, at man søger sin egen lykke. Ikke med mindre man antager eksistensen af en deontologisk etik. Faktisk virker det absurd, at det ønskværdige er det man egentlig ikke søger (andres lykke) i stedet for det man rent faktisk søger (ens egen lykke). Argumentet lader til at hvilke på et tyndt grundlag, så længe det udelukkende er det teleologiske der hævdes, og ikke det deontologiske.

Se også 
 Etik

Etik
Filosofi
Jesper Tollefsen

Jesper Tollefsen (født 27. januar 1971) er en dansk fodboldtræner, der senest var træner for Aarhus Fremad i 2. division.

Klubber som træner 
 2000-2001: Assistenttræner i AGF
 2001-2003: FC Aarhus
 2003-2004: FC Hjørring
 2005-2007: Assistenttræner i AGF
 2005: Midlertidig cheftræner i AGF (med Brian Steen Nielsen)
 2007: Íþróttafélagið Leiknir
 2007-2008: Knattspyrnufélagið Víkingur
 2009-2011: Lolland-Falster Alliancen
 2011-2013 : FC Fyn
 2013-2014: Aarhus Fremad

Referencer 

Fodboldtrænere fra Danmark
Fodboldtrænere fra Lolland-Falster Alliancen
Fodboldtrænere fra Aarhus Fremad
Lon Chaney

Lon Chaney, Sr. (født 1. april 1883, død 26. august 1930) var en amerikansk stumfilmsskuespiller.

Han var kendt som "The Man of a Thousand Faces", fordi han kunne sminke og kostumiere sig til ukendelighed i sine film.

Han var far til Lon Chaney Jr.

Udvalgt filmografi 
 All for Peggy (1915)
 Alas and Alack (1915)
 Udenfor Loven (1920)
 The Unholy Three (1925)
 The Phantom of the Opera (1925)
 London After Midnight (1927)

Eksterne henvisninger 

 

Stumfilmskuespillere fra USA
Skuespillere fra Colorado
Amerikanere i 1800-tallet
Amerikanere i 2000-tallet
Personer fra Colorado Springs
Vands autoprotolyse

Vands autohydronolyse (tidligere: autoprotolyse) er den kemiske reaktion, hvor to vandmolekyler reagerer og danner oxonium- og hydroxidioner. I rent vand eller i en vandig opløsning, sker det at vandmolekylerne støder sammen. Der sker en syre-basereaktion, og da vand er en amfolyt optræder det både som syre og base. Følgende reaktion finder sted, der kaldes autohydronolyse:
2 H2O (l) <=> H3O^+ (aq) + OH^- (aq)

Hvis ligevægtsloven opstilles for reaktionen, ser den ud som følger, idet H2O betragtes som opløsningsmiddel:

I rent vand er følgende være sandt, da de to ioner dannes i forholdet 1 : 1

Det kan eksperimentelt vises, at rent vand ved 25 °C faktisk ikke er rent. Følgende er nemlig sandt:

Sammenlignes dette med udtrykket for Kv, ser man at

Da de to ioner dannes i forholdet 1 : 1, er dette altid sandt ved 25 °C. Dette danner derfor grundlaget for indretningen af pH- og pOH-skalaen. 

Autoprotolyse
Syre-base-kemi

de:Protolyse#Autoprotolyse
Dodo Gad

Dodo Gad (egentlig Maria Charlotte Gad, født 15. december 1962) er en dansk sangerinde.

Dodo fik sit gennembrud i 1986, da hun sammen med Henrik Stanley Møller og Frank Arnesen op til fodbold-VM i Mexico indspillede slagsangen Re-sepp-ten, der var skrevet af Jarl Friis Mikkelsen. Samtidig forsøgte hun at få en karriere i gang med popgruppen Dodo and the Dodos. Gruppens debutalbum kom på gaden året efter. Efter en længere pause har bandet de senere år givet koncerter over det meste af landet.

Hun er student fra Aurehøj Gymnasium og har en læreruddannelse fra daværende N. Zahles Seminarium (nu Professionshøjskolen UCC).

Filmografi 
 Flyvende farmor (2001)

Eksterne henvisninger 
 

Sangere fra Danmark
Personer i Kraks Blå Bog
Danskere i 1900-tallet
Danskere i 2000-tallet
Dodo and the Dodos
Studenter fra Aurehøj Gymnasium
Kasjubere

Kasjubere (, ) er et vestslavisk folkeslag i den nordlige del af Polen.

Kasjuberne taler kasjubisk, som er et vestslavisk sprog. De nedstammer fra de vestslaviske pomoranere i Pommern. Store dele af folket er efterhånden blevet assimileret til enten den tyske eller polske kultur. Mange kasjubere opgiver som nationalitet polsk og som etnicitet kasjubisk.

Kendte kasjubere er den tidligere polske premierminister og nuværende formand for Det Europæiske Råd Donald Tusk, og den tyske forfatter Günter Grass, hvis mor var af kasjubisk oprindelse.

Regionen Kasjubi hører under det polske voivodskab Województwo pomorskie.

Eksterne henvisninger 

 Kasjubere og kasjubisk kultur 
 Kasjubisk kultur 

 
Personer fra Polen